PATVIRTINTA

Telšių „Germanto“ progimnazijos direktorės

2017 m. spalio 4 d. įsakymu Nr. V- 61

**SMURTO IR PATYČIŲ PREVENCIJOS IR INTERVENCIJOS VYKDYMO TELŠIŲ „GERMANTO“ PROGIMNAZIJOJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Smurto ir patyčių prevencijos ir intervencijos vykdymo mokykloje tvarkos aprašas (toliau Aprašas) nustato mokyklos lygmens prevencijos ir intervencijos priemonių sistemą saugios nuo smurto ir patyčių (įskaitant ir patyčias kibernetinėje erdvėje) aplinkos kūrimui mokykloje, vykdančioje priešmokyklinio, bendrojo ugdymo, neformaliojo švietimo programas (toliau – mokykla).

2. PrevencijaApraše suprantama kaip priemonės ir būdai, kuriais siekiama užkirsti kelią socialinės rizikos veiksniams atsirasti arba jų įtakai sumažinti, stiprinti apsauginius veiksnius. Prevencijayra nuolatinis, cikliškas (ne baigtinis) procesas, apimantis esamų arba potencialiai galimų problemų identifikavimą, tinkamų priemonių joms spręsti parinkimą ir vykdymą, poveikio į(si)vertinimą ir tolesnių veiksmų planavimą.

3. Prevencijos tikslas – sukurti saugią, mokinio asmenybės augimui, brandai ir ugdymuisi palankią aplinką mokykloje, kurioje mokiniai jaučiasi gerbiami, priimti, saugūs, jų nuomonė ir siūlymai yra išklausomi ir vertinami. Psichologinė mokinių savijauta ir saugumas mokykloje susijęs su emocine mokinių, mokyklos darbuotojų, tėvų (toliau – mokyklos bendruomenės nariai) gerove, jų tarpusavio santykiais.

4. Prevencijos priemonės, nukreiptos į visus mokyklos mokinius, padeda išvengti problemų (pvz., patyčių ar kitokio smurto) atsiradimo ir mažinti egzistuojančių problemų mastą. Tiems mokiniams, kuriems visai mokyklai taikomos prevencijos priemonės yra nepaveikios ir jų nepakanka, taikomos papildomos prevencijos priemonės ar (ir) programos, teikiama švietimo pagalba.

5. Intervencija Apraše suprantama kaip mokyklos vadovo, pavaduotojų, mokytojų, švietimo pagalbos specialistų ir kitų mokyklos darbuotojų (toliau – mokyklos darbuotojai) koordinuoti veiksmai, nukreipti į smurto ir patyčių stabdymą, taip pat – švietimo pagalbos priemonių visuma.

6. Apraše vartojamos sąvokos suprantamos taip, kaip jos apibrėžtos Lietuvos Respublikos švietimo įstatyme, Lietuvos Respublikos vaiko teisių apsaugos pagrindų įstatyme.

**II SKYRIUS**

**SMURTO IR PATYČIŲ STEBĖSENA, PREVENCIJA IR INTERVENCIJA MOKYKLOJE**

7. Saugios aplinkos mokykloje kūrimas apima glaudžiai tarpusavyje susijusius, integraliai veikiančius komponentus: mokyklos veiklą ir valdymą, socialinių ir emocinių kompetencijų ugdymą, pozityvaus mokyklos mikroklimato kūrimą, mokinių pozityvių vertybių formavimą ir tėvų (globėjų, rūpintojų) įtraukimą / įsitraukimą.

8. Mokyklos veikla ir valdymas:

8.1. atsakomybė: mokyklos vadovas atsako už Aprašo įgyvendinimą mokykloje, sveiką, saugią, užkertančią kelią bet kokioms smurto apraiškoms ir žalingiems įpročiams aplinką. Saugios ir palankios mokiniams aplinkos kūrimu rūpinasi mokyklos darbuotojai;

8.2. vertybės: mokykla puoselėja pozityvias vertybes ir bendruomeniškumą (mandagumą, paslaugumą, rūpinimąsi kitais, pagarbą, pasitikėjimą, solidarumą, lygiateisiškumą ir kt.), kurias atitinka visų mokyklos darbuotojų elgesys ir veikla;

8.3. elgesio normos: mokykloje susitariama dėl elgesio taisyklių (normų), kuriose aiškiai reglamentuojamas tiek pozityvus / laukiamas, tiek neleistinas / nepageidaujamas mokinių elgesys, numatomi mokinių skatinimo, motyvavimo už pozityvų elgesį priemonės ir būdai, jie yra žinomi ir suprantami visiems mokyklos bendruomenės nariams, jais vadovaujasi kiekvienas mokyklos darbuotojas, siekdamas atpažinti ir pastiprinti pozityvų mokinių elgesį;

8.4. reagavimo į smurtą ir patyčias mokykloje tvarka: mokyklos vadovas įsakymu patvirtina smurto ir patyčių prevencijos ir intervencijos vykdymo mokykloje tvarką, kurioje:

8.4.1. visi mokyklos darbuotojai reaguoja į smurtą ir patyčias nepriklausomai nuo smurto ir patyčių formos, turinio, lyties, amžiaus, socialinio statuso, religinės ar tautinės priklausomybės ar kitų asmens ypatybių;

8.4.2. praneša apie smurtą ir patyčias žodiniu ar rašytiniu būdu soc. pedagogei arba direktoriaus pavaduotojai ugdymui;

8.4.3. incidentas užfiksuojamas Smurto ar patyčių registravimo žurnale;

8.4.4. smurto ar patyčių situacijoje dalyvavusios pusės parašo pasiaiškinamus, pasikalba su soc. pedagoge arba direktoriaus pavaduotoja ugdymui (esant poreikiui dalyvaujant psichologui), įgalioti asmenys informuoja tėvus;

8.4.5. jei mokyklos darbuotojas patiria smurtą ar patyčias ar pats smurtauja ar tyčiojasi informuojamas mokyklos vadovas;

8.4.6. išanalizavus įvykį numatomos reikalingos priemonės: švietimo, medicinos, policijos, VTAS ar kitų institucijų pagalba.

8.5. Mokyklos bendruomenės nariai supažindinami su Aprašu per Pedagogų tarybos posėdį, klasių valandėles, tėvų susirinkimų metu. Aprašas patalpinamas mokyklos internetinėje svetainėje.

9. Mokykloje vykdomas mokinių socialinių ir emocinių kompetencijų ugdymas:

9.1. integruojant į dalyko (-ų) ugdymo turinį;

9.2. įgyvendinant prevencines programas;

9.3. integruojant į neformaliojo vaikų švietimo veiklas, organizuojant prasmingas, bendruomeniškumą, savanorystę, pilietiškumą, saviraiškų dalyvavimą skatinančias veiklas;

9.4. klasės valandėlių metu.

10. Mokyklos pedagoginiai darbuotojai ne rečiau kaip kartą per ketverius metus tobulina kvalifikaciją mokinių socialinių ir emocinių kompetencijų ugdymo srityje, taip pat tobulina asmenines socialines ir emocines kompetencijas.

11. Pozityvus mokyklos mikroklimatas kuriamas:

11.1. per bendruomenės narių santykius palankius asmenybės ūgčiai, paremtus tarpusavio pagarba, parama, pasitikėjimu, bendromis vertybėmis. Puoselėjant mokinių stiprybes ir galias, skatinant ir stiprinant bendrumo, tapatumo ir priklausymo mokyklos bendruomenei jausmą;

12. Pozityvus mokyklos mikroklimatas kuriamas:

12.1. įvertinant esamą situaciją;

12.2. sprendimų ieškant kartu diskutuojant ir tariantis visiems bendruomenės nariams;

12.3. planuojant tinkamas prevencijos ir intervencijos priemones;

12.4. įgyvendinant numatytas priemones.

12.5. įsivertinant priemonių veiksmingumą.

13. Mokinių pozityvios vertybės formuojamos:

13.1. mokiniams dalyvaujant gerinant mokyklos mokymo(si) aplinką;

13.2. dalyvaujant pilietinėje, socialinėje ir kitoje bendruomeninėje veikloje.

14. Tėvai įtraukiami:

14.1. skatinant dalyvauti saugios mokymosi aplinkos kūrime, atstovauti mokyklai vietos bendruomenėje;

14.2. konsultuojant, informuojant patyčių ir smurto prevencijos, saugios aplinkos mokykloje kūrimo klausimais.

**III SKYRIUS**

**BAIGIAMOSIOS NUOSTATOS**

15. Visi dokumentai, esantys mokinio asmens byloje, ir duomenys, susiję su mokiniu ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti mokinio teises ir teisėtus interesus.